paragraph_text: Prvo svjetsko nogometno natjecanje hrvatskih iseljenika 2007. (Gradišćanskohrvatski: Prvo svitsko prvenstvo Hrvatov širom svita) je klupsko prvenstvo nogometnih klubova koje su osnovali hrvatski iseljenici i klubova koji predstavljaju hrvatske zajednice u iseljeništvu. Održalo se od 24. do 30. lipnja 2007. Puni i službeni naziv natjecanja je "Svjetsko nogometno natjecanje klubova koje su utemeljili Hrvati izvan Domovine i nacionalnih manjina". Svečano otvaranje je bilo 24. lipnja na "Interovom" stadionu u Zaprešiću. Utemeljitelji natjecanja su HNS, Hrvatska matica iseljenika, Ministarstvo vanjskih poslova Republike Hrvatske te Svjetsko vijeće kontinentalnih udruga klubova, a održava se pod visokim pokroviteljstvom predsjednika Hrvatskog sabora. Natjecanje je službeno priznato od FIFA-e. Pobjednik dobiva prijelazni pehar.